**Csongrád Város Polgármesterétől M**

Száma: Fjl/209-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és**

**Összeférhetetlenségi Bizottsága 2022. április 7-i soron kívüli ülésére**

Tárgy: Kérelem a Csongrád, Nyíl utca 19. szám alatti önkormányzati tulajdonú ingatlan használatba adására

Tisztelt Bizottság!

Csongrád Városi Önkormányzat tulajdonát képezi a csongrádi 2799 hrsz-ú, 608 m2 területű, kivett beépített terület megnevezésű, és természetben 6640 Csongrád, Nyíl utca 19. sz. alatti ingatlan. Az ingatlanon áll a csongrádi 2799/A hrs-ú, 78 m2 területű, lakhatatlan, romos műszaki állapotú lakóház, melynek tulajdonosai 15 ill. 20 évvel ezelőtt elhunytak.

A fent leírtak alapján a teljes ingatlan területe elvadult, gondozatlan, gazos, elhanyagolt, közegészségügyi és közbiztonsági szempontból is fontos a jelenlegi állapot megszüntetése.

Perecsényi Gyula Gábor, 6640 Csongrád, Dália u. 15. szám alatt lakos azzal a kérelemmel fordult az önkormányzathoz, hogy szeretné a fenti ingatlant saját cége telephelyeként használatba venni, vasanyag, fém szerelvények és egyéb, építkezéshez szükséges anyagok tárolása céljára. Bérbeadás esetén az ingatlant saját költségén a fenti tárolási célokra alkalmassá teszi, kitakarítja, gaztalanítja, a szükséges mértékű tereprendezést elvégzi, az ingatlant bekeríti.

Tájékoztatom a bizottságot, hogy a környéken élő lakosság bejelentésére az önkormányzat évek óta rendszeresen elvégezteti a terület kaszálását, parlagfűirtását, mely jelentős költséggel terheli a költségvetést.

A fentiek alapján javasolom a bizottságnak a csongrádi 2799 hrsz-ú, 6640 Csongrád, Nyíl utca 19. sz. alatti ingatlan használatba adását Perecsényi Gyula Gábor, 6640 Csongrád, Dália u. 15. sz. alatti lakos részére az alábbi feltételekkel:

* az ingatlanhasználat 5 év határozott időtartamra szól, a bérleti díj mértéke 30.000 Ft/év +ÁFA, mely összeg minden éve január 1. napjától az állami költségvetési törvényben közzétett, tárgyévre prognosztizált infláció értékével emelkedik.
* a területet a használó kitakarítja, rendbe teszi, a szükséges mértékű tereprendezéssel saját használatára alkalmassá teszi,
* az ingatlant bekeríti, az ingatlannal határos közterületet gondozza, kaszálja, rendben tartja,
* az ingatlant saját telephelyeként kizárólag vasanyag, fém szerelvények és egyéb, építkezéshez szükséges anyagok tárolása céljára használja,
* tekintettel a lakóházas övezetre, a területen semmilyen gépi munka és egyéb zaj, vagy más környezetet zavaró hatással járó tevékenység végzése tilos, ennek megszegése felmondási indokként szolgál.

Kérem az előterjesztés megtárgyalását, és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta a „Kérelem a Csongrád, Nyíl utca 19. szám alatti önkormányzati tulajdonú ingatlan használatba adására” tárgyú előterjesztést, és az alábbi határozatot hozza:

2

1. A bizottság az önkormányzat tulajdonát képező csongrádi 2799 hrsz-ú, 608 m2 területű, kivett beépített terület megnevezésű, és természetben 6640 Csongrád, Nyíl utca 19. sz. alatti ingatlant 5 év határozott időtartamra használatba Perecsényi Gyula Gábor, 6640 Csongrád, Dália u. 15. sz. alatti lakos részére az alábbi feltételekkel:

* az ingatlan használati díj mértéke 30.000 Ft/év +ÁFA, mely összeg minden éve január 1. napjától az állami költségvetési törvényben közzétett, tárgyévre prognosztizált infláció értékével emelkedik.
* a területet a használó kitakarítja, gaztalanítja, a szükséges mértékű tereprendezéssel saját használatára alkalmassá teszi,
* az ingatlant bekeríti, az ingatlannal határos közterületet gondozza, kaszálja, rendben tartja,
* az ingatlant saját telephelyeként kizárólag vasanyag, fém szerelvények és egyéb, építkezéshez szükséges anyagok tárolása céljára használja,
* tekintettel a lakóházas övezetre, a területen semmilyen gépi munka és egyéb zaj, vagy más környezetet zavaró hatással járó tevékenység végzése tilos, ennek megszegése felmondási indokként szolgál.

1. A bizottság felhatalmazza a polgármester az 1. pont szerinti ingatlanhasználatról szóló megállapodás megkötésére.

Felelős: Bedő Tamás polgármester

Határidő: 2022. április 30

Erről jegyzőkönyvi kivonaton értesítést kapnak:

1. Fejlesztési és Üzemeltetési Iroda és általa
2. az érintettek

Csongrád, 2022. április 5.

Bedő Tamás

polgármester